<classify> KLINIKI ya magonjwa ya moyo ya Heameda imepanga kuendesha kambi maalum kwa ajili ya magonjwa yasiyoambukiza yakiwemo magonjwa ya moyo na kisukari.Mkurugenzi wa Kliniki hiyo, ambaye ni daktari bingwa wa magonjwa ya moyo ya binadamu, Dk. Hery Mwandolela amesema kuwa ongezeko la magonjwa hayo huchangiwa na mfumo wa maisha, kutofanya mazoezi, kula hovyo pamoja na msongo wa mawazo.Amesema kambi hiyo, itakayokuwa eneo la Bunju, jijini Dar es Salaam, itachunguza magonjwa mbalimbali ikiwemo shinikizo ya damu, saratani ya tezi dume, saratani ya mlango wa kizazi na matiti na pia watafanya uchunguzi ili kujua viashiria vya awali ili kuweza kuwafanya watu kuwa na mwitikio wa kuweza kufanya uchunguzi mapema.Ametoa wito kwa wananchi kutoka maeneo mbalimbali kujitokeza kwa wingi kupatiwa huduma hizo kwa kuwa wamejiandaa na wana timu kubwa ya wataalamu kwa ajili ya kuwahudumia na pia wana vifaa vya kutosha kwa ajili ya huduma hizo.Amesema, katika watu waliopimwa wengi wamegundulika na tatizo la kupanda kwa shinikizo la damu na wamewapatia dawa na ushauri, wengine wamegundulika na kisukari na wengine wamegundulika wana uzito mkubwa kupitiliza na kwa kawaida uzito unatakiwa kuendana na urefu.  <topic>: KITAIFA 